Hangya Szövetkezet Központja - Siménfalva
Magyar: Székelykeresztúr (Cristuru Secuiesc) – Old Town Hall (1) Az 1900 –as évek kezdetén készült képeslap. Ismeretlen fényképész fényképe. Scanned on the 23rd of February, 2013. Székelykeresztúr, Magyar Királyság. Bíró udvarház. Székelykeresztúr képviselő testülete 1880 –ban úgy határozott, hogy régi épülete helyett a város központjában levő telkes házat vásárol, Bíró Zsuzsanna és Török Teréz hosszan elnyúló hatalmas épületét. A vételár 10.000 Ft.-volt. A házat a hagyomány szerint a homoródszentmártoni Bíró család épitette 1670 körül. Mansard szerkezetű kettős födémét 1817 táján kapta. A helybeliek úgy tudták Orbán János szerint, hogy a ház tetőzetének és a fiatfalvi Ugron kastély valamint a betfalvi Bíró udvarház tetőzetének építőmestere ugyanaz volt. A két szomszédos ház tulajdonosai Szász Lajos és Papp János voltak. Később asztalosműhely működött az épületben. Székelykeresztúr – Casino (2) Kazatsay Miklós székelykeresztúri kereskedő házát 1910 –ben a Székelykeresztúri Kaszinó vásárolta meg 31.000 Ft.-ért. A városi úri kaszinó Pap Ferenc szervező munkája után 1867 –ben 60 taggal jött létre „Székelykeresztúri Városi Olvasó és Társalkodó Kör” néven. Alapszabálya szerint „A kör álljon a szellemi önképzés, társalgás és olvasás által, melyre szolgálnak az egylet által bizonyos időkben rendezendő társas körök zenével vagy anélkül, továbbá törvények által nem tiltott játékok.” A Székelykeresztúri Kaszinó első otthona az Aranykereszt vendéglő első emeleti helyiségében volt (a Csekefalvi utca piacra néző sarkán, később Nagy Domonkos háza). Az egyesület 1894 –től már Kaszinó néven működött. A századfordulón új székhelye először Lázár Márton vendgélője lett az 1910 –es évektől, majd az Ajvász ház emeletén bérelt magának helyiségeket. A Kaszinó tagsága gyorsan gyarapodott. Az I. világháborút megelőzően már 160 aktív tagja volt. Az 1920 –as évek elején a város életének igazi központja lett. Az épület helyiségeinek összevágásával kialakított nagyteremben tartotta összejöveteleit a Nőegylet, az Iparos Egylet és a Jótékonycélú Társaskör. A Kaszinó kertjében teniszpályát létesítettek. Az épületben Bányai János tanács 1927 –ben könyvtárat alapított, melynek tíz év múlva már kétezer kötete volt. 1937 –ben a Kaszínó fennállásának hét évtizedes múltját ünnepelte. Az 1937. február 2 –án Nagy Béla fényképész által készített tablón a Kaszinó tizenkét elnöke: Pap Ferenc (1867-1871), Pap János (1871 – 1884), Sebestyén István (1884-1889), Gyárfás Endre (1889-1903), Apáthy Gyula (1903-1907), dr.Lengyel Árpád (1907-1908), Gálffy Kálmán (1908-1911), Barabás Lajos (1911-1916), Péterffy Albert (1916-1921), dr.Ferenczy Gábor (1921-1930), Jakab János (1930-1935), Elekes Domonkos (1935-től). Székelykeresztúr – Unitárius Gimnázium, Dalárda (3) Ötödik sorban balról jobbra 5. Elekes András (Elekes Andor, 1915-1970) Székelykeresztúr – KAC (4), Székelykeresztúr – Elekes mansion (5), Siménfalva – Elekes mansion (6), Siménfalva – Hangya Cooperation HQ (7), Betfalva – Bíró mansion (8) Székelykeresztúr – Unitarian Secondary School, 1933 (9), Last row, from left to right the third Elekes Andor. Székelykeresztúr – Gyallay-Pap Sándor, Elekes Judit (10) Források: Bözödi György: Székelyek Turul Sajtóvállalat, Budapest,1943, Vofkori György: Székelykeresztúr képes története Polis, 2012, Kolozsvár ISBN 973 8341 03 5 Apáink arca Veszprém, 2009, ISBN 978 963 06 6757 9 Tags: Székelykeresztúr Betfalva Siménfalva Hangya Szövetkezet Gyallay-Pap Sándor Elekes Judit